armvectores/hy_wikipedia_2023 huggingface dataset:
Նովոմիխայլովսկոե (Գուլկևիչիի շրջան)

Անվան այլ կիրառումների համար տե՛ս՝ ՆովոմիխայլովսկոեՆովոմիխայլովսկոե (ռուս.՝ Новомихайловское), գյուղ Ռուսաստանի Դաշնության Կրասնոդարի երկրամասի Գուլկևիչիի շրջանի կազմում։
Բնակչությունը 2006 թվականին գրանցված տվյալներով կազմում էր 1639 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիդի Խորշի

Դիդի Խորշի (վրաց.՝ დიდი ხორში), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 90 մետր բարձրության վրա։ Շրջկենտրոն Սենակից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 175 մարդ։


== Ծանոթագրություններ ==
Վուդֆորդ շրջան (Կենտուկի)

Անվան այլ կիրառումների համար տե՛ս՝ Վուդֆորդ շրջան (այլ կիրառումներ)Վուդֆորդ շրջան (անգլ.՝ Woodford County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 495 կմ² է, բնակչությունը՝ 24.939 մարդ (2010 թ. տվյալներով)։ Շրջկենտրոնն է Վերսալ բնակավայրը։ Կազմավորվել է 1788 թ.։
Դերբանտ

Դերբանտ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալեքսանդր Պանկրատով

Ալեքսանդր Պանկրատով (ռուս.՝ Алекса́ндр Ива́нович Панкра́тов, սեպտեմբերի 9, 1946(1946-09-09) - ապրիլի 2, 2003(2003-04-02)), ռուս դիվանագետ։


== Կենսագրություն ==
1969 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։
1969 թվականից զբաղվում է դիվանագիտական գործունեությամբ։

1990 թվականից մինչև 1996 թվականը Նիդերլանդներում եղել է Խորհրդային Միության, իսկ 1991 թվականից հետո՝ Ռուսաստանի Դաշնության դեսպանատան խորհրդական-դեսպանորդն։
1996-ից մինչև 2000 թվականը հանդիսացել է Ռուսաստանի Դաշնության արտաքին գործերի նախարարության առաջին եվրոպական դեպարտամենտի փոխտնօրեն։
2000 թվականի օգոստոսի 22-ից մինչև 2003 թվականի ապրիլի 2-ը Չադում զբաղեցրել է Ռուսաստանի Դաշնության արտակարգ և լիազոր դեսպանի պաշտոնը։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1990 թվականի մայիսի 15)
1-ին դասի արտակարգ և լիազոր դեսպանորդ (1992 թվականի մայիսի 5)


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Միկինա

Միկինա (ռուս.՝ Микина), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 82 կմ է։ Հոսում է Պենժինսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19100000112120000052382


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիչուժանկա

Վիչուժանկա (ռուս.՝ Вичужанка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Սունժա գետի ձախ ափին՝ 24 կմ հեռավորության վրա։ Գետի երկարությունը 17 կմ է, ավազանի տարածքը 81,4 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013490
Հիդրոլոգիական ուսումնասիրությունների կոդը - 110001349
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Լավրենտիոս

Սուրբ Լավրենտիոս (ֆր.՝ fleuve Saint-Laurent, անգլ.՝ Saint Lawrence River), գետ Հյուսիսային Ամերիկայի արևելքում։ Բուն Սուրբ Լավրենտիոս գետի երկարությունը (սկսած Օնտարիո լճից մինչև Սուրբ Լավրենտիոսի ծոցը) մոտ 1200 կմ է, Մեծ լճերի համակարգի հետ (Սեն Լուի գետի ակունքներից, ԱՄՆ)՝ 3057 կմ (այլ տվյալներով՝ 3350 կմ), ավազանը՝ 1269 հազար կմ²։ Առաջացնելով էստուար՝ թափվում է Սուրբ Լավրենտիոս ծովածոցի մեջ։ Գլխավոր վտակներն են. Ռիշելյեն, Օտտավան, Սեն Մորիսը և Սագենեյը։ Ջրանցքներով կապվում է Հուդզոն գետի հետ։ Հովիտը գտնըվում է ընդարձակ տեկտոնական իջվածքում։ Վերին հոսանքում սահման է հանդիսանում ԱՄՆ-ի և Կանադայի միջև։ Սնվում է մթնոլորտային տեղումներից, սառցակալում՝ դեկտեմբերից ապրիլ։ Օտտավայի գետաբերանի մոտ ծախսը 7800 մm³/վրկ է։ Մեծ լճերի համակարգի հետ, ԱՄՆ-ի և Կանադայի ներքին շրջանների համար ջրային ուղի է դեպի Ատլանտյան օվկիանոս։ Սուրբ Լավրենտոս գետի վրա են Կինգստոն, Կոռնուոլ, Մոնրեալ, Սորել, Թրուա Ռիվիեր, Քվեբեկ քաղաքներն ու նավահանգիստները։ Գետի վրա կան հէկեր։


== Ծանոթագրություններ ==
Շանադեր

Շանադեր, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։ Գտնվում էր Քաղիրդ գետի ձախ ափին, Ալմադին գյուղից 3 կմ հյուսիս-արևելք։


== Բնակչություն ==
XX դարի սկզբներին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալեքսանդրովկա (գյուղ, Սլավյանսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Ալեքսանդրովկա գյուղում բնակվում էր 1 667 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռենատո Գուտտուզո

Ռենատո Գուտտուզո (իտալերեն՝ Renato Guttuso, դեկտեմբերի 26, 1911(1911-12-26), Բագերիա, Պալերմո, Սիցիլիա, Իտալիա - հունվարի 18, 1987(1987-01-18)[…], Հռոմ, Իտալիա), իտալացի նկարիչ և խաղաղության ակտիվ մարտիկ։ 1940 թվականից Իտալիայի կոմկուսի անդամ, 1956 թվականից ԿԿ-ի անդամ։ Հռոմի գեղարվեստի ակադեմիայի ակադեմիկոս (1960 թվական)։ 


== Գործունեություն ==
Երկրորդ համաշխարհային պատերազմում մասնակցել է դիմադրության շարժմանը։ Հետպատերազմյան շրջանում եղել է իտալական նկարիչների «Արվեստի նոր ճակատ» ընկերության (1946-1948 թվականներ) ռեալիստական թևի պարագլուխը։ 1930-1940-ական թվականներին ստեղծել է հակաֆաշիստական գործեր («Գնդակահարություն», 1938 թվական, ժամանակակից արվեստի պատկերասրահ, Հռոմ, «Խաչելություն», 1940-1941 թվականներ, «Gottmit uns!» («Մեզ հետ է աստված») գծանկարների շարքը, տուշ, տեմպերա, 1944-1945 թվականներ, արժանացել է Խաղաղության համաշխարհային խորհրդի Խաղաղության ոսկե մեդալի, 1950 թվական)։ Պատկերել է կապիտալիստական Իտալիայի սոցիալական հակասությունները («Սիցիլիայի գյուղացիները գրավում են, կալվածատիրակաև հողերը», 1948-1950 թվականներ, գերմանական ակադեմիա, Բեռլին, «Բուգի-վուգին Հռոմում», 1952 թվական, Ֆարինելիի հավաքածու, Հռոմ, «Բանավեճ», 1959 թվական, Թեյտ պատկերասրահ, Լոնդոն, «Ամբոխ», 1960 թվական, Էրմիտաժ, Լենինգրադ)։ Գուտտուզոյի ստեղծագործության մեջ կարևոր տեղ են գրավում բնանկարը և նատյուրմորտը («Կալաբրիայի բնանկարը», 1953 թվական, «Զամբյուղ, ունելի և մուրճ», 1961 թվական)։ Գուտտուզո «Ժողովուրդների խաղաղությունն ամրապնդելու համար» Միջազգային լենինյան մրցանակի դափնեկիր է (1972 թվական)։ 1975 թվականին Գուտուզոն եղել է Երևանում։


== Պատկերասրահ ==

		
		
		
		
		
		
		
		
		


== Ծանոթագրություններ ==
Լևոն Կերտան

Լևոն Կերտան (Կյումյուշկերտանյան) (1886, Ստամբուլ, Օսմանյան կայսրություն - 1950), հայ ֆրանսիագիր գրող։
Ծնվել է Պոլսում։ Սովորել է Վերսայլի Հոշ լիցեյում (Ֆրանսիա)։ 1906 թվականին բնակություն է հաստատել Փարիզում, զբաղվել թանկագին քարերի առևտրով։ Միաժամանակ ֆրանսիական մամուլում տպագրել է արձակ երկեր։ 1930 թվականին Փարիզում լույս է տեսել նրա «Կշեռքի սխալ ծանրությունը» ֆրանսերեն վեպը, ապա՝ «Բերտրան Բերնոյի պատրանքները»։ Անգլերենից ֆրանսերեն է թարգմանել գեղարվեստական երկեր, որոնք տպագրվել ե ֆրանսիական մամուլում։ Եղել է Հայկական բարեգործական ընդհանուր միության անդամներից։ 1936 թվականին հրատարակել է Տիգրան Երկաթի մասին մի գիրք, որն արժանացել է ֆրանսիական ակադեմիայի գնահատմանը։ Հետագայում մեկնել է ԱՄՆ, այնտեղ լույս ընծայել «Բոլորին էլ ճանաչում եմ» գիրքը, որտեղ խոսվում է իր ճանաչած նշանավոր մարդկանց մասին։ Նրա վերջին վեպն է՝ «Մինարեթներից դեպի երկնասլացներ»։


== Աղբյուրներ ==
Վաղարշապատ ՖԱ

«Վաղարշապատ» ֆուտբոլային ակումբ, հայկական ֆուտբոլային ակումբ Վաղարշապատ քաղաքից։ Հիմնադրվել է 1967 թվականին։


== Նախկին անվանումներ ==
1967-1988՝ «Արաքս» Էջմիածին
1988-1992՝ «Զվարթնոց» Էջմիածին
1992-1993՝ «Զվարթնոց» Վաղարշապատ
1993-1997՝ ԲՄԱ-«Արայի» Վաղարշապատ
2003-2005՝ «Վաղարշապատ»


== Պատմություն ==
Նախքան Հայաստանի անկախ առաջնության անցկացումն ակումբը ոչ մի առանձին հաջողության չի հասել։ Միայն 1990 թվականին են սկսել պրոֆեսիոնալ մակարդակում նրա ելույթները ԽՍՀՄ երկրորդ լիգայում, որտեղ զբաղեցրել է 7-րդ տեղը։
1992 թվականից թիմը հանդես է եկել Հայաստանի բարձրագույն լիգայում՝ նորամուտային մրցաշրջանի արդյունքներով զբաղեցնելով 10-րդ տեղը և պահպանելով իր տեղն էլիտայում հաջորդ տարի։
Հայաստանի գավաթի խաղարկությունում ակումբը հասել է մինչև 1/4 եզրափակիչ և զիջել Երևանի «Վան» ակումբին 0:2 հաշվով։ Այդ արդյունքը մնացել է լավագույնն անկախ Հայաստանի մրցաշարերում ակումբի ելույթների շարքում։
Հետագայում զբաղեցնելով 13-րդ, ապա 14-րդ տեղերը՝ ակումբն անցել է Առաջին լիգա, որտեղ շարունակել է իր ելույթները։ 1995 թվականի ոչ պաշտոնական առաջնությունում թիմն զբաղեցրել է երրորդ տեղը և արժանացել փոքր բրոնզե մեդալների։ Սակայն երկու տարի անց թիմը հրաժարվել է մասնակցել մրցաշարերին։
Ակումբի վերածնունդը տեղի է ունեցել վեց տարի անց՝ «Վաղարշապատ» նոր անվանումով, ինչը դարձել է նշանակալի դեպք Առաջին լիգայում։ Մրցաշրջանի արդյունքում ակումբն արժանացել է փոքր արծաթե մեդալների, սակայն այդ ժամանակվա կանոնակարգը երկրորդ տեղն զբաղեցրած թիմին թույլ չի տվել անցնել Պրեմիեր լիգա։
2014 թվականի մրցաշրջանում ակումբն զբաղեցրել է 4-րդ, 2005 մրցաշրջանում՝ 8-րդ տեղը։ 2005 թվականի մրցաշրջանի ավարտից հետո ակումբը դադարեցրել է իր գոյությունը։


== Ձեռքբերումներ ==
 Առաջին լիգայի արծաթե մեդալակիր (1) – 2003
 Առաջին լիգայի բրոնզե մեդալակիր (1) – 1995


== Ակումբի գլխավոր մարզիչներ ==
 Վ. Եղիազարյան (1990)
 Սամվել Այվազյան (1991)
 Արկադի Անդրեասյան (1992-1993)
 Աշոտ Մարտիրոսյան (1993)
 Ռուդիկ Ավանեսյան (1993)
 Ղևոնդ Պողոսյան (1994)


== Ծանոթագրություններ ==


== Արտաքին հղումեր ==
Ակումբի էջը www.weltfussballarchiv.com կայքում Archived 2012-11-27 at the Wayback Machine. (անգլ.)
Ակումբի էջը rsssf.com կայքում (անգլ.)
Ակումբի էջը foot.dk կայքում Archived 2018-09-07 at the Wayback Machine. (դան.)
(700) Աուրավիկտրիքս

(700) Աուրավիկտրիքս (անգլ.՝ Auravictrix), աստերոիդ աստերոիդների հիմնական գոտում։ Հայտնաբերվել է 1910 թվականի հունիսի 5-ին Ջոզեֆ Հելֆրիչի կողմից Հայդելբերգում։
Միջին հեռավորությունը Արեգակից կազմում է 2,229274 ա. մ., առավելագույնը մոտենում է 1,9988 ա. մ. հեռավորության վրա և հեռանում 2,4598 ա. մ.։ Արեգակի շուրջ մեկ ամբողջական պտույտ է կատարում 1215,75 երկրային օրվա ընթացքում, իր ուղեծրով շարժվելով միջինում 0,296114 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,79° անկյուն։
Աուրավիկտրիքս աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(700) Աուրավիկտրիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Naughty Dog

Naughty Dog, ամերիկյան մասնավոր ընկերություն, որը մասնագիտացված է համակարգչային խաղերի մշակմամբ։ Հիմնադրվել է 1984 թվականին։ Գլխավոր գրասենյակը տեղակայված է ԱՄՆ-ի Սանտա Մոնիկա քաղաքում։ Sony Interactive Entertainment-ի դուստր ընկերությունն է։


== Պատմություն ==
Ստուդիան հիմնվել է 1984 թվականին Էնդի Գավինի և Ջեյմսոն Ռուբինի կողմից, այդ ժամանակ ընկերությունը կրում է Jam Software։ Ընկերության հիմնադիրների խոսքերով, այդ ժամանակ նրանք խաղերը մշակում էին ավռոռնակում։ Ընկերությունը անվանափոխվեց Naughty Dog-ի 1989 թվականին։ Ծրագրավորողներին հայտնություն բերեց Crash Bandicoot խաղի առաջին մասը, որի մշակումը սկսվել էր դեռ 1994 թվականից։ Ընկերության կողմից մշակվել են՝ Crash Bandicoot, Crash Bandicoot 2: Cortex Strikes Back, Crash Bandicoot 3: Warped և Crash Team Racing խաղերը։ Այս բոլոր խաղերը թողարկվել են բացառապես PlayStation խաղային համակարգերի համար։
2001 թվականին Naughty Dog-ը գնվեց Sony Computer Entertainment-ի կողմից խաղային համակարգերի համար խաղերի մշակման համար։
Գնումից հետո Naughty Dog սկսեց աշխատել Jak and Daxter: The Precursor Legacy խաղի վրա, որը առաջին անգամ ցուցադրվեց 2001 թվականի մայիսին և թողարկվեց նույն տարում PlayStation 2-ի համար։ 
Հաջորդ խաղը ստուդիան թողարկեց արդեն PlayStation 3-ի համար։ 2007 թվականի վերջին թողարկվեց Uncharted: Drake's Fortune խաղը, իսկ հետո երկրորդ և երրորդ մասերը՝  Uncharted 2: Among Thieves (2009) և Uncharted 3: Drake’s Deception (2011)։
Այդ ընթացքում ընկերությունը տարբերակներ են փնտրում Jak & Daxter խաղաշարքի վերածննդի համար, սակայն եկավ այն եզրակացության, որ խաղը պատրաստ չէ թողարկման և սկսեց աշխատել նոր նախագծի վրա։ Այդ նախագիծը դարձավ՝ The Last of Us խաղը, որը թողարկվեց 2013 թվականին։ Խաղը պարգևատրվեց 10 մրցանակով D.I.C.E. 2013 կոնֆերանսի ժամանակ(Design, Innovate, Communicate, Entertain) և BAFTA-ի ժամանակ 10 անվանակարգ։
2014 թվականի փետրվարին հայտարարվեց, որ Naughty Dog-ը որպես նոր նախագիծ մտածում է նախկին խաղաշարքերից մեկի նոր մասի մշակումը։
2014 թվականի մարտի վերջին Naughty Dog-ից հեռացավ Էմի Հեննիգը (նա գնաց Visceral Games Աստղային պատերազմ խաղի վրա աշխատելու համար), և նաև հեռացավ Ջաստնի Ռիչմոնդը (տեղափոխվեց Riot Games), ով Uncharted խաղի տեխնիկական տնօրենն էր։ Հեռացման տարբերակներից է, թե խաղը, որ ուղղությամբ պետք է զանգանա։ 2014 թվականի ապրիլին ստուդիան թողնում է նաև Նեյթ Ուէլլսը, նա տեղափոխվեց Giant Sparrow, որը աշխատում էր The Unfinished Swan խաղի վրա։ Uncharted 4-ի նախագծի ղեկավարի խնդրանքով Naughty Dog-ը աշխատանքի է վերցնում Նիլ Դրակմաննին և Բրյուս Ստրելին, ավելի վաղ նրանք աշխատել են The Last of Us։
E3 2014-ի ժամանակ ցուցադրվեց Uncharted 4: A Thief’s End-ի առաջին տրեյլերը։ Նոլան Նորտի խոսքերով այս խաղը խաղաշարքում կլինի վեջինը։
2017 թվականին սեպտեմբերի 13-ին իր հեռացման հայտարարեց Բրյուս Ստրելին։


== Ծանոթագրություններ ==


== Արտաքին հղղումներ ==
[ https://www.naughtydog.com/ Պաշտոնական կայք]
Մյունխեն 1860

Մյունխեն 1860 (գերմ.՝ TSV 1860 München), գերմանական ֆուտբոլային ակումբ Մյունխենից։ Հանդես է գալիս Երկրորդ Բունդեսլիգայում՝ 2003-2004 մրցաշրջանում Բունդեսլիգայից դուրս մնալուց հետո։ Մյունխեն 1860-ը Բունդեսլիգայի հիմնադիր ակումբներից է։ Հաղթել է Արևմտյան Գերմանիայի առաջնությունը 1963 թվականին, 20 մրցաշրջան հանդես է եկել Գերմանիայի բարձրագույն դիվիզիոնում՝ Բունդեսլիգայում։


== Վերջին մրցաշրջանների արդյունքներ ==
Ակումբի վերջին տարիների ելույթների արդյունքները ըստ մրցաշրջանների։


== Նվաճումներ ==


=== Ազգային ===
Բունդեսլիգա
Հաղթող (1). 1965–66
Երկրորդ տեղ (2). 1931, 1966–67
Օբերլիգա Հարավ (I)
Հաղթող (1). 1962–63
Գաուլիգա Բայերն (I)
Հաղթող (2). 1940–41, 1942–43
Բունդեսլիգա 2 Հարավ (II)
Հաղթող (1). 1979
Երկրորդ տեղ (1). 1977
Օբերլիգա 2 Հարավ (II)
Հաղթող (2). 1955, 1957
Բայերնլիգա (III)
Հաղթող (3). 1984, 1990–91, 1993
Երկրորդ տեղ (2). 1986, 1990
Գերմանիայի գավաթ
Հաղթող (3). 1942, 1963–64


=== Միջազգային ===
ՈՒԵՖԱ Գավաթակիրների գավաթ
Երկրորդ տեղ (1). 1964–65
Ալպերի գավաթ
Երկրորդ տեղ (1). 1967


== Արտաքին հղումներ ==
Մյունխեն 1860-ի պաշտոնական կայքը
Մյունխեն 1860-ը bundesliga.com-ում Archived 2017-05-12 at the Wayback Machine.
Մյունխեն 1860-ը transfermarkt-ում
Մյունխեն 1860-ը SPORTS.ru կայքում
Մյունխեն 1860-ը futbol24-ում
Մյունխեն 1860-ը soccerway-ում
(8889) Մոկտարտլ

(8889) Մոկտարտլ (անգլ.՝ Mockturtle), աստերոիդ աստերոիդների հիմնական գոտում։ Հայտնաբերվել է 1994 թվականի հուլիսի 31-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,035374 ա. մ., առավելագույնը մոտենում է 2,6082 ա. մ. հեռավորության վրա և հեռանում 3,4625 ա. մ.։ Արեգակի շուրջ մեկ ամբողջական պտույտ է կատարում 1931,6 երկրային օրվա ընթացքում, իր ուղեծրով շարժվելով միջինում 0,186374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8889) Մոկտարտլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կազանլիկի գոգավորություն

Կազանլիկի գոգավորություն (բուլղար․՝ Казанлъшка котловина), միջլեռնային տեկտոնական գոգավորություն Բուլղարիայում։ Երկարությունը 94 կմ է, միջին լայնությունը՝ մոտ 10 կմ, տարածությունը՝ մոտ 780 կմ2, միջին բարձրությունը՝ 350 մ։ Հյուսիսից պարփակված է Ստարա Պլանինա, հարավից՝ Սրեդնա Գորա լեռնաշղթաների լանջերով։
Գոգավորությունով հոսում է Թունջա գետ, ամենամեծ քաղաքը Կազանլիկն է։
Սանտուս

Սանտուս (Santos), քաղաք Բրազիլիայի հարավարևելքում, Սան Պաուլու նահանգում։ Բնակչությունը՝ 345,6 հազար (1978 թ.)։ Ծովային նավահանգիստ է, նահանգի «ծովային դարպասը»։ Բեռնաշրջանառությունը 17 միլիոն տ. է (1975 թ.)։ Սանտուսով է կատարվում Բրազիլիայի սուրճի արտահանման մոտ 3/4-ը։ Արտահանում է նաև բանան, բամբակ, արքայախնձոր և այլ գյուղատնտեսական մթերքներ։ Երկաթուղային հանգույց է։ Կա սննդի, մետաղամշակման արդյունաբերություն, պարարտանյութերի արտադրություն։ Հիմնադրվել է 1545 թ.-ին։


== Ծանոթագրություններ ==
Գլադիատոր (այլ կիրառումներ)

Գլադիատոր անվանումը կարող է ունենալ հետևյալ կիրառումները․

Գլադիատոր - ստրուկներ Հին Հռոմում, որոնք վարժեցված էին ամֆիթատրոններում միմյանց (երբեմն՝ գազանների) դեմ զինված մենամարտերի համար,
Գլադիատոր - 2000 թ. նկարահանված պատմական ֆիլմ, որի ռեժիսորը Ռիդլի Սքոթն է, իսկ գլխավոր դերակատարներն են Ռասսել Քրոուն և Խոակին Ֆենիքսը,
Գլադիատոր - ամերիկական կինոֆիլմ, որ նկարահանվել է ռեժիսոր Ռուդի Հերինգտոնի կողմից 1992 թվականին և արժանացել է սուր քննադատության։
Գալիսիական գրականության օր

Գալիսիայի գրականության օր (գալ.՝ Día das Letras Galegas) տոն, որն անցկացվում է Իսպանիայի Գալիսիայի շրջանում։ Այն նվիրված է գալիսերեն լեզվին և այդ լեզվով գրված գրականությանը։ Տոնը նշվում է 1963 թվականից, այն սկսել է նշել թագավորական գալիսիական ակադեմիան (Real Academia Galega)։ 1991 թվականից տոնը համարվում է պաշտոնական տոն ամբողջ Գալիսիայում։
Գալիսիական գրականության օրը նշվում է ամեն տարի մայիսի 17-ին։
1963 թվականից սկսած՝ գալիսիական գրականության օրը ամեն տարի նվիրվում է Գալիսերեն լեզվով գրող հեղինակներից մեկին։ Ընտրյալ կարող են դառնալ հեղինակները, որոնք մահացել են 10 տարի առաջ, ընտրությունը կատարում է թագավորական գալիսիական ակադեմիան։ 1998 թվականին տոնը առաջին անգամ նվիրված է եղել միաժամանակ մի քանի հեղինակների՝ Մարտին Կոդաքսին, Հոան դե Կանգասին, և քանթիգի միջնադարյան երգերի մյուս ստեղծագործողներին, որոնք գրվել են ստարոգալիսերեն լեզվով։


== Հեղինակների ցանկ, որոնց նվիրված է եղել Գալիսիայի գրականության օրը ==


== Ծանոթագրություններ ==


== Արտաքին հղումներ ==
http://marcaespana.es/en/current-news/culture/galician-literature-day-memoriam-carlos-casares Archived 2018-07-04 at the Wayback Machine.
https://academia.gal/letras-historia Archived 2019-09-12 at the Wayback Machine.
http://www.realacademiagalega.org/ Archived 2020-09-15 at the Wayback Machine.
Վասիլի Ստեֆանիկ

Վասիլի Սեմյոնովիչ Ստեֆանիկ (ուկրաիներեն՝ Василь Семенович Стефаник, մայիսի 14, 1871(1871-05-14), Ռուսով, Սնյատինի շրջան, Իվանո-Ֆրանկովսկի մարզ - դեկտեմբերի 7, 1936(1936-12-07), Ռուսով, Սնյատինի շրջան, Իվանո-Ֆրանկովսկի մարզ), ուկրաինացի գրող և հասարակական գործիչ։
Կրակովի համալսարանում ուսանելու (1892-1900 թվականներ) տարիներին զբաղվել է հասարակական ու գրական գործունեությամբ։ 1908-1918 թվականներին եղել է ավսարիական պառլամենտի դեպուտատ։ Հայտնի է դարձել «Կապույտ գրքույկ» (1899 թվական) նովելների առաջին ժողովածուով, որտեղ պատկերել է արևմտաուկրաինյան գյուղի կյանքը, ամենօրյա մարտահրավերները։ «Քարե խաչ» (1900 թվական) և «ճանապարհ» (1901 թվական) ժողովածուներում ռեալիստորեն արտացոլված են արևմտյան Ուկրաինայի գյուղացիության զարթոնքը, դասակարգային պայքարը գյուղում։ 1926 թվականին տպագրվել է նրա «Հող» ժողովածուն, որում նկարագրվում է Լեհաստանում ժողովրդական զանգվածների աճող բողոքը ֆաշիստական դիկտատուրայի դեմ։ Ստեֆանիկը ուկրաինական գրականության պատմության մեջ մտել է որպես գրող-նորարար։ Հոգեբանական կարճ պատմվածքի վարպետ է։ Նովելները թարգմանվել են բազմաթիվ լեզուներով։


== Ծանոթագրություններ ==
Բակչա

Բակչա (ռուս.՝ Бакча, բաշկիրերեն՝ Баҡса), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզոբիլնիի շրջան

Իզոբիլնիի շրջան (ռուս.՝ Изобильненский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ Իզոբիլնի։


== Աշխարհագրություն ==
Շրջանի տարածքի մակերեսը կազմում է 1935,18 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 102611 մարդ։ Բնակչության խտությունը կազմում էր 53,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նինա Բարխուդարյան

Նինա Հայկազի Բարխուդարյան (հունվարի 28, 1950(1950-01-28), Երևան, Հայկական ԽՍՀ, ԽՍՀՄ), հայ կենսաքիմիկոս։ Կենսաբանական գիտությունների դոկտոր (1994): ԽՍՀՄ նյարդաքիմիկոսների բաժանմունքի գիտքարտուղար (1985-1991):


== Կենսագրություն ==
Նինա Բարխուդարյանը ծնվել է 1950 թվականի հունվարի 28-ին, Երևանում։ 1972 թվականին ավարտել է Երևանի պետական համալսարանը։ 1972 թվականից աշխատում է ՀՀ ԳԱԱ Կենսաքիմիայի ինստիտուտում, 1991 թվականից՝ նեյրոպեպտիդների կենսաքիմիայի խմբի, 2003 թվականից՝ լաբորատորիայի վարիչ։
Առաջին անգամ ցուլի գլխուղեղի հիպոթալամուսից անջատել է կենսաբանական ակտիվ 5 նեյրոպեպտիդ։ Բացահայտել է, որ կալցիում նեյրինն այն առանցքային ֆերմենտն է, որի միջոցով իրագործվում է հեմորֆինների ազդեցությունը նյարդային և իմունային համակարգերում։


== Անդամակցություն ==
Կենսաքիմիկոսների ԽՍՀՄ անդամ (1983-1991), 1991 թվականից՝ ՀՀ անդամ։
Նյարդաքիմիկոսների եվրոպական (1991 թվականից), միջազգային (1993-2000) միությունների անդամ։


== Ծանոթագրություններ ==
Միտինգեն

Միտինգեն (գերմ.՝ Mietingen), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 4073 մարդ (ըստ 2010 թվականի դեկտեմբերի 31-ի)։ Տարածքը կազմում է 26,34 կմ²։ Պաշտոնական կոդ՝ 08 4 25 073։


== Ծանոթագրություններ ==


== Արտաքին հղումներ ==
Պաշտոնական էջ
Փոքր Ֆատրա

Փոքր Ֆատրա (լեհ.՝ Mała Fatra, հունգ.՝ Kis-Fátra), լեռնաշղթա Արևմտյան Կարպատներում՝ Կենտրոնական Սլովակիայի հյուսիս-արևմուտքում։ Որպես երկրաբանա-ձևաբանական (գեոմորֆոլոգիական) համակարգ՝ մաս է կազմում Ֆատրա-Տատրա տարածաշրջանի։ Ստրեչնո գյուղի մերձակայքում Վահ գետը նրան բաժանում է երկու՝ Լուչանսկա Մալա Ֆատրա և Կրիվանսկա Մալա Ֆատրա  հատվածների։ Ինչպես Կրիվանսկա հատվածի, այնպես էլ ամբողջ լեռնաշղթայի բարձրագույն կետը Վելկի Կրիվան սարն է, որը ծովի մակերևույթից բարձր է 1709 մետր։ Մյուս՝ Լուչանսկա հատվածի ամենաբարձր կետը Վելկա Լուկա սարն է (1476 մ)։ Լեռնաշղթայի միջուկը կազմված է գրանիտային ապարներից, սակայն առավել տարածված են ծալքային ապարները՝ դոլոմիտներն ու կրաքարը։ 


== Հակիրճ տեղեկատվություն ==
Փոքր Ֆատրան հայտնի է իր բազմաթիվ կիրճերով, ժայռային կազմավորումներով, ջրվեժներով, որոնցից ամենաբարձրը Շուտովոն է՝ ջրաշերտի ուղղահայաց 38 մետր գահավիժումով։ Կրիվանսկա հատվածը հռչակվել է հոյակապ Վրատնա դոլինայով և այդտեղ գտնվող հնամենի ու գեղատեսիլ Շտեֆանովա գյուղակով, որ ձմեռային մարզաձևերի համբավավոր կենտրոն է։ Զբոսաշրջային կենտրոններ են նաև սլովակ ազգային հերոս Յուրայ Յանոշիկի ծննդավայր Տերչովան և Զազրիվա գյուղը, որտեղ սլովակյան նրբուտեստներից մեկը համարվող կորբաչիկի տեսկի ոչխարի պանիրն է պատրաստվում։  
Տատրաներից դուրս դահուկային մարզաձևերով զբաղվելու լավագույն վայրի համբավ է վայելում Վելկա Լուկա սարի և Մարտին քաղաքի միջև ընկած Մարտինսկե հոլե հանգստյան տունը։
Փոքր Ֆատրա լեռնաշղթան, որ պատմական Տուրեց մարզի արևմտյան սահմանն է ձևավորում, դեռևս 1988 թվականին ձեռք է բերել ազգային պարկի կարգավիճակ։ Նրա տարածքում տասնչորս պահպանվող բնապահպանական արգելոցներ կան։


== Տեսարժան վայրեր ==
Օրավսկի հրադ, Բուդատին ամրոցները
Ստրեչնյանսկի գրադ, Ստարհրադ, Լյետավա, Զնև ամրոցների ավերակները
Ժայռեր, քարանձավներ, ջրվեժներ, լեռնային լճեր
Լեռնադահուկային բազմաթիվ կենտրոններ


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==

Փոքր Ֆատրան [http://www.spectacularslovakia.sk/-ում SpectacularSlovakia.sk
Փոքր Ֆատրայի տիպական ծաղիկները
Շտիկովո

Շտիկովո (ռուս.՝ Штыково), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 1285 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենացբլուր (լեռ)

Կենացբլուր, Ջանփաթա, լեռ Հայաստանի Գեղարքունիքի մարզում, Արեգունի լեռների հյուսիսարևմտյան ճյուղավորություններում, Կարմիրի լեռներում, Կալավան գյուղից 4 կմ հարավ–արևելք, Դիլիջան քաղաքից 25 կմ հարավ-արևելք։ Բարձրությունը 2428 մ է։


== Ծանոթագրություններ ==
Վաշինգտոն շրջան (Թենեսի)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 844 կմ² է, բնակչությունը՝ 107.198 մարդ (2000 թ. տվյալներով)։ Շրջկենտրոնն է Ջոնսբորո բնակավայրը։ Կազմավորվել է 1777 թվականին։
Մարիովո

Մարիովո (մակեդոներեն՝ Мариово), բնապատմական տարածաշրջան Հյուսիսային Մակեդոնիայի հարավում։ Ընկած է լեռների միջև, ծովի մակերևույթից միջին հաշվով 1050 մետր բարձրության վրա, զբաղեցնում է 1390 քառակուսի կիլոմետր տարածք, բնակչությունն աչքի է ընկնում յուրահատուկ ավանդույթներով։ Սելեչկա, Նիջե, Կոզյակ, Դրեն լեռնաշղթաներով սահմանազատված տարածաշրջանի ողջ երկայնքով հոսում է Ցրնա գետը՝ ստեղծելով ամենաերկար՝ 100 կիլոմետրանոց կիրճը Հյուսիսային Մակեդոնիայում։ Չորս կողմից շրջապատված լինելով լեռներով՝ տարածաշրջանն աչքի է ընկնում յուրահատուկ կլիմայով։ 


== Հակիրճ տեղեկատվություն ==
Մարիովոն ավանդաբար բաժանվում է երեք ենթատարածաշրջանների՝ Բիտոլսկո Մարիովո /Bitolsko Mariovo/ (կենտրոնը՝ Ստարավինա),
Պրիլեպսկո Մարիովո /Prilepsko Mariovo/ (կենտրոնը՝ Վիտոլիշտե), 
Տիկվեշկո Մարիովո /Tikveško Mariovo/ (կազմված է նախկին Կոնոպիշտե համայնքի արևմտյան մասերից՝ ներառելով Ռոժդեն, Մայդան, Ռժանովո և Կլինովո գյուղերը)։
Ներկայումս տարածաշրջանը վարչականորեն բաժանված է երեք համայնքների՝
Պրիլեպ,
Նովացի,
Կավադարցի։
Ցրնա գետը նույնպես, իր հերթին, տարածաշրջանը բաժանում է երկու ենթատարածաշրջանի՝
Փոքր Մարիովո (Malo Mariovo)- գետի ձախափնյա տարածքները,
Հին կամ Մեծ Մարիովո (Staro Mariovo) - աջափնյա տարածքները։ 
Բնակչությանը բնորոշ ազգագրական յուրահատկություններից մեկը հարսանեկան ինքնատիպ տարազն է՝ առատորեն գործածվող զարդերով, որոնց շնորհիվ տարազի կշիռն անցնում է 45 կիլոգրամից։
Տարածաշրջանն աչքի է ընկնում առանձնահատուկ մաքրությամբ, և պատահական չէ, որ հենց այստեղ է նկարահանվել Միլչո Մանչևսկու «Փոշին» կինոնկարը։


== Ստուգաբանություն ==
Մարիովո թարգմանաբար նշանակում է Մարիային պատկանող։ Ավանդազրույցը հայտնում է, որ Մարիա անունով մի շատ գեղեցիկ աղջիկ է եղել, որին սուլթանը ցանկանում էր իր հարեմը տանել, բայց աղջիկը չէր համաձայնում։ Նա վերջապես տվել է իր համաձայնությունը, սակայն պայմանով, որ չփորձեն մահմեդականացնել տարածաշրջանը և ոչ մի մզկիթ չկառուցեն։ Պայմանը ի կատար է ածվել, և բնակիչները ի պատիվ աղջկա՝ իրեց տարածաշրջանը կոչել են Մարիովո։


== Պատմություն ==
Մարիովոն իր ողջ պատմության ընթացքում, այդ թվում՝ օսմանյան տիրապետության շրջանում, պահպանել է ուղղափառ քրիստոնյա դավանանքը։ Բնակիչները այլ հարկերից զատ՝ հատուկ հարկ են վճարել որ դառնան խաս և օսմանյան կայսրության սահմաններում ունենան ինքնավար մարզի կարգավիճակ։ Մարիովոն ապաստան է դարձել մակեդոնացի ազգայնականների ու հեղափոխականների համար, և երկու անգամ՝ 1564 և 1688 թվականներին թուրքերի դեմ ապստամբություններ են կազմակերպել։
1948 թվականին անցկացված մարդահամարի տվյալների համաձայն՝ Մարիովոն Հարավսլավիայում առաջին տեղն է զբաղեցրել ծնելիության աճի տեսակետից (այդ ժամանակ Մարիովոն մաս էր կազմում Հարավլավիային)։ Սակայն տարիների ընթացքում գյուղացիների թափ առած արտահոսքը դեպի Բիտոլ և Սկոպյե քաղաքներ՝ պատճառ է դարձել, որ բնակչության աճը կանգ առնի։ Բավական է նշել, որ 2002 թվականին Մարիովոյում ապրում էր ընդամենը 839 մարդ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Mariovo - Photo Gallery Archived 2017-03-29 at the Wayback Machine.
Website dedicated to Office web page Mariovo
Website dedicated to Office web page Mariovo
Website dedicated to Office web page Cheese Archived 2019-04-16 at the Wayback Machine.
Website dedicated to Mariovo
Website www.besiste.com is dedicated to Mariovo
Կոսենև

Կոսենև (ուկրաիներեն՝ Косенів), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1586 թվականին։
2001 թվականի տվյալներով Կոսենև գյուղում բնակվում էր 503 մարդ։ Բնակավայրը զբաղեցնում է 2322 կմ² տարածք։ Բնակչության խտությունը կազմում էր 216,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորովսկոյ գյուղական խորհուրդ (Զմիյովսկի շրջան)

Անվան այլ կիրառումների համար տե՛ս՝ Բորովսկոյ գյուղական խորհուրդ (այլ կիրառումներ)Բորովսկոյգյուղական խորհուրդ  (ուկրաիներեն՝ Борівська сільська рада), Ուկրաինայի Խարկովի մարզի Զմիյովսկի շրջանում։
2001 թվականի տվյալներով Բորովսկոյգյուղական խորհրդում բնակվում էր 4470 մարդ։ Բնակավայրը զբաղեցնում է 91.1 կմ² տարածք։ Բնակչության խտությունը կազմում էր 49.06 մարդ/կմ²։ Խորհրդում կա 8 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կունդելեկինո (Նեկլինովսկի շրջան)

Կունդելեկինո (ռուս.՝ Кунделекино ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Բոլշենեկլինովսկի գյուղական համայնքի կազմի մեջ։
Ռևի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Ռև գյուղի պատմության և մշակույթի հուշարձանների ցանկը։ Ցանկում ներառված է ընդամենը 7 հուշարձան։

 


== Տես նաև ==
Արցախի Հանրապետության պատմության և մշակույթի անշարժ հուշարձանների ցանկ


== Ծանոթագրություններ ==
Ջորջ Փոյա

Ջորջ Փոյա (դեկտեմբերի 13, 1887(1887-12-13), Բուդապեշտ, Ավստրո-Հունգարիա - սեպտեմբերի 8, 1985(1985-09-08), Պալո Ալտո, Կալիֆոռնիա, ԱՄՆ), հունգարացի մաթեմատիկոս։ Փոյան 1914-1940 թթ. եղել է ETH Zürich համալսարանի, իսկ 1940-1953 թթ.-ին՝ Ստանֆորդի համալսարանի պրոֆեսոր։ Նա հայտնի է որպես կոմբինատորիկայի, թվերի թեորեմի, թվաբանական անալիզի, հավանականության թեորեմի վերաբերյալ ունեցած իր ուսումնասիրություններով։ Փոյան նաև ճանաչված է մաթեմատիկայի ուսուցման մասին իր կատարած հսկայածավալ աշխատանքով։


== Կյանքը և աշխատանքը ==
Նա ծնվել է Բուդապեշտում, անվանակոչվել է Փոյա Գեորգի։ Ծնողները Աննա Դյուչը (մայր) և Ջեյքաբ Փոյան (հայր) են։ Թեև նրա ծնողները կրոնասեր էին, և նա կնքվել էր Հռոմեական կաթոլիկ եկեղեցում, այնուհանդերձ, Ջորջ Փոլյան հետագայում նախընտրեց դառնալ ագնոստիկ։ Փոյան 1914-1940 թթ. եղել է ETH Zürich համալսարանի (Շվեյցարիա) պրոֆեսոր, իսկ 1940-1953 թթ.-ին՝ Ստանֆորդի համալսարանի պրոֆեսոր։ Նա մինչև կյանքի և կարիերայի վերջ՝ մնաց Ստանֆորդի համալսարանի պրոֆեսոր էմերիտուս։ Փոյան աշխատել է բազմաթիվ մաթեմատիկական թեմաների շուրջ. մաթեմատիկական անալիզ, թվերի թեորեմ, շարքեր, երկրաչափություն, հանրահաշիվ, կոմբինատորիկա և հավանականութուն։
Մահացել է Պալո Ալտո, Կալիֆորնիա, Միացյալ Նահանգներում։


== Գործունեություն ==
Փոյան, վաղ կարիերայի ընթացքում, Գաբոր Սզեգոի հետ գրել է խնդրագրքեր՝ «Խնդիրներ և վերլուծություններ» (I: շարքեր, ինտեգրալային հաշվարկ, ֆունկցիաների տեսություն և II: ֆունկցիաների տեսություն, զրոներ, պոլինոմիալներ, որոշիչներ, թվերի տեսություն, երկրաչափություն)։ Ավելի ուշ նա մեծ ջանքեր է գործադրում, որպեսզի ուսումնասիրի համակարգչային խնդրի լուծման մեթոդները՝ նպատակ ունենալով մաթեմատիկայի մեջ զարդգացնել հայտնաբերումների ձևը։ Այս թեմայի վերաբերյալ նա գրել է հինգ գրքույկ՝ «Ինչպես լուծել այն», «Հավանական պատճառներ» (մաս 1 և 2) և «Մաթեմատիկական հայտնագործություն», «Խնդիրներ լուծելու, հասկանալու, սովորելու և ուսուցանելու համար» (մաս 1 և 2)։ «Ինչպես լուծել այն» գրքում Փոյան նշում է մի քանի մեթոդներ խնդիրների լուծման համար, դա վերաբերում է թե մաթեմատիկական և, թե ոչ մաթեմատիկական խնդիրներին։ Գիրքը ներառում է մաթեմատիկայի մասին  խորհրդատվություն և գեղագիտական տերմինների մինի-հանրագիտարաններ։ Գիրքը թարգմանվել է մի քանի լեզուներով և վաճառել ավելի քան մեկ միլիոն օրինակ։
2000 թ. Նոբելյան մրցանակակիր ռուս ֆիզիկոս Ժորես Ի. Ալֆյորովը բարձր գնահատեց Փոյայի այս գիրքը, նշելով, որ ինքը երկրպագում է այն։ Իսկ ամերիկացի մաթեմատիկոս Թերրի Տաոն օգտագործեց գիրքը՝ Միջազգային մաթեմատիկական օլիմպիադային պատրաստվելու համար։ Գիրքն այսօր էլ  կիրառվում է մաթեմատիկական կրթության մեջ։
Փոյան գրեց մեկ այլ կարճ գիրք, որը կոչվում է «Մաթեմատիկան մեթոդները գիտության մեջ», որը աջակցություն ստացավ Ազգային գիտական հիմնադրամի կողմից։ Գիրքը խմբագրել է Լեոն Բոուդեն, հրատարակվել է 1977 թ՝ Ամերիկայի Մաթեմատիկական Ասոցիացիայի (MAA) կողմից։ Փոյան այս գրքի  նախաբանում գրում է. «Հաջորդ էջերը օգտակար կլինեն, սակայն դրանք չպետք է դիտարկվեն որպես վերջնական արդյունք»։


== Ժառանգություն ==
Փոյայի պատվին ստեղծվել է մաթեմատիկայի կենտրոն` Այդահոի համալսարանում։ Մաթեմատիկայի կենտրոնը հիմնականում կենտրոնանում է սովորողներին հանրահաշիվ սովորեցնելու վրա։


== Ծանոթագրություններ ==
Զարուհի Գալեմքյարյան

Վիքիպեդիայում կան հոդվածներ  Գալեմքյարյան ազգանունով այլ մարդկանց մասին:Զարուհի Աշոտի Գալեմքյարյան (Եվտերպե, հուլիսի 18, 1871(1871-07-18), Կոստանդնուպոլիս, Օսմանյան կայսրություն - հուլիսի 20, 1971(1971-07-20), Ridgewood, Նյու Ջերսի, ԱՄՆ), հայ գրող։


== Կենսագրություն ==
Զարուհի Գալեմքյարյանը ծնվել է Կ. Պոլսում։ Նախնական կրթությունը ստացել է ծննդավայրի Արամյան վարժարանում։ 17 տարեկան հասակից սկսել է ոտանավորներ գրել, որոնք լույս են տեսել «Ծաղիկ» պարբերականում, Եվտերպե ծածկանունով։ 1893 թ. հրատարակել է «Զարթոնք» ժողովածուն, հաջորդ տարի լույս է ընծայել երկրորդ ժողովածուն՝ «Մրմունջը»։ Ամուսնությունից հետո, դեն գցելով Եվտերպե ծածկանունը, Գ. Զարուհի ստորագրությամբ արձակ բանաստեղծություններ, մանր պատմվածքներ է տպագրել մամուլում («Բյուզանդիոն», «Արևելյան մամուլ», «Ծաղիկ», հետագայում՝ «Շանթ», «Ոստան», «Թեոդիկի տարեցույց» և այլն)։ Առաջին համաշխարհային պատերազմից հետո մեկնել է ԱՄՆ, բնակություն հաստատել Նյու Յորքում։ Այնուհետև առանձին գրքով լույս են տեսել նրա «Թոռնիկիս գիրքը» և «Կյանքիս ճամփեն» (Անթիլիաս, 1952) ժողովածուները։ 1964 թ. Սփյուռքում և Հայաստանում նշվեց նրա ծննդյան 90-ամյակը։ Այդ առիթով Հայպետհրատը լույս ընծայեց նրա երկերի մի ժողովածու «Հասկաքաղ» վերնագրով (Երևան, 1965)։


== Ծանոթագրություններ ==
Շաքիի շրջան

Անվան այլ կիրառումների համար տե՛ս՝ Շաքի (այլ կիրառումներ)Շաքիի շրջան (լեզգիներեն՝ Шаки район, ադրբ.՝ Şəki rayonu), շրջան է Ադրբեջանական Հանրապետության հյուսիսային մասում։ Վարչկենտրոնը Շաքի քաղաքն է։


== Աշխարհագրություն ==
Շաքիի շրջանը կազմավորվել է 1930 թվականի օգոստոսի 8-ին։ Իր ներկայիս զբաղեցրած տարածքով համապատասխանում է պատմական Բուն Աղվանքի Շաքե գավառին։ Շրջանը սահմանակից է Ադրբեջանական Հանրապետության Կախի, Եվլախի, Աղդաշի, Կուտկաշենի, Վարդաշենի և Դաղստանի Ռուտուլի և Ախտիի շրջաններին։ Զբաղեցնում է 2.4 հազազ կմ² մակերես։
Շրջանում կա մեկ քաղաք՝ Շաքի շրջկենտրոնը, երկու քաղաքատիպ ավան՝ Թուրան (նախկինում՝ Օրջոնիկիձե) ու Չալաբիխան և 64 գյուղ։


== Պատմություն ==
Մինչև 1918 թվականը շրջանի ներկայիս տարածքում զուտ հայաբնակ էին 17 գյուղեր. Գետաշեն (Չայ– քյանդ), Գյոյբուլաղ կամ Գյոգբուլաղ, Ղայաբաշի, Ղոզլու, Սալիբեկ, Մեժլիս, Ջյուջամիշ, Աղփիլաքյան, Ջաֆարավատ, Չարղաթ, Գյոբեկլու, Ալյար, Մալղշեն, Այդինբուլաղ, Դաշբուլաղ, Սաբաթլու, Օրաբան։ Մեծ թվով հայեր բնակվում էին նաև Շաքի քաղաքում։ 1918 թվականի ամռանը օսմանցիների ու մուսավաթականների համատեղ կազմակերպած հայերի զանգվածային ջարդերից հետո (տես՝ Հայերի ջարդերը Շաքիում) վերը նշված բոլոր 17 գյուղերն էլ հայաթափ են եղել։ Միայն մի քանի գյուղերից մազապուրծ փրկված հայերը (գլխավորապես Սաբաթլու գյուղից) անցնելով Ալազան գետը երկար ու կործանարար դեգերումներից հետո (անտուն, սով, հիվանդություններ) ի վերջո միայն 1922 թվականին հիմնադրում են նոր գյուղ (այժմ՝ Վրաստանի Դեդոփլիսծղարոյի մունիցիպալիտետի Սաբաթլո գյուղ)։ Շրջանի տարածքում մինչև 1988 թվականը չնչին թվով հայեր բնակվում էին միայն Շաքի քաղաքում (մայրենի դպրոց չունեին), իսկ վերոհիշյալ բոլոր գյուղերը կամ անբնակ էին և կամ՝ ադրբեջանաբնակ։
Շաքիի շրջանի տարածքում մեծ թիվ են կազմում նաև 18-րդ դարի կեսերից կրոնափոխ եղած (մահմեդականացված) հայերով բնակեցված (այժմ իրենց համարում են ադրբեջանցիներ) գյուղերը։ Դրանցից են՝ Քիշ, Զայզիտ, Պարտեզ, Քունգյուտ (Բաշ և Ղշլաղ), Թուրք-Օրաբան և այլն։
Շրջանի տարածքում հայ մշակույթի հուշարձանները սփռված են ամենուր, ինչպես 1918 թվականից հայաթափ եղած գյուղերում ու դրանց շրջակայքում, այնպես էլ դավանափոխ բնակչություն ունեցող հին հայկական գյուղերում։ Առանձնապես արժեքավոր են՝ Քիշ գյուղի Սուրբ Աստվածածին, Շաքիի Սուրբ Հռիփսիմե, Քունգյուտի Սուրբ Աստվածածին եկեղեցիները, Պարտեզ գյուղի Սուրբ Գևորգ և Սուրբ Գեղարդ վանքերը, Շաքի քաղաքի բնակելի ու հասարակական շենքերը, երեք եկեղեցիները, բազմաթիվ հին գերեզմանոցները, խաչքարեր ու տապանաքարերը։ Պահպանվել են նաև վիմագիր արձանագրություններ։


== Ծանոթագրություններ ==
Սոկոռո շրջան (Նյու Մեքսիկո)

Սոկորո շրջան (անգլ.՝ Socorro County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 17.216 կմ² է, բնակչությունը՝ 18.078 մարդ (2000 թ. տվյալներով)։ Շրջկենտրոնն է Սոկորո բնակավայրը։ Կազմավորվել է 1852 թ.։
Արդենևո

Արդենևո (ռուս.՝ Арденево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանկիկ (անձնանուն)

Անվան այլ կիրառումների համար տե՛ս՝ Մանկիկ (այլ կիրառումներ)Մանկիկ, հայկական արական անուն։ Առաջացել է հայերեն մանկիկ բառից, որը մանուկ բառի փաղաքշական ձևն է։ Համարվում է նաև Մանկասար անվան կրճատ տարբերակը։ Գրվում է նաև Մանգիկ։ Հիշատակված է 4 անգամ՝ 1764, 1782, 1795 և 1805 թվականների տապանաքարերի վրա։


== Գործածություններ ==
Մանկիկ քորեպիսկոպոս Ծղկաց, հիշատակվում է 844 թվականի կալվածագրում։
Մանկիկ երեց, ում որդին՝ Գարեգին երեցը, Բագնայրին կալվածքներ և ձեռագրեր նվիրեց 1262 թվականին։


== Ծանոթագրություններ ==
Հայկ Հայրապետյան

Հայկ Արշակի Հայրապետյան (1928, մարտի 24, Կապան - 2003), հայ ռազմական պատմաբան, արձակագիր, գնդապետ։ Պատմական գիտությունների թեկնածու (1978), ռազմական գիտությունների դոկտոր (1990)։ ԽՍՀՄ լրագրողների միության անդամ (1966), ԽՍՀՄ գրողների միության անդամ (1976)։
Ռազմական պատրաստություն է ստացել Երևանի հատուկ հրետանային դպրոցում (1945), Թբիլիսիի լեռնահրետանային վարժարանում (1947), Մ. Վ. Ֆրունզեի անվան ռազմական ակադեմիայում (1961)։ 1962 թվականին ավարտել է ԵՊՀ ժուռնալիստիկայի ֆակուլտետը։


== Ընտանիքը ==
Կինը՝ Հայրապետյան Ռոզա Սարիբեկի (ծնվ. 1932 թ.), որդին՝ Աշոտը (ծնվ. 1952 թ.), ՌԴ ՆԳՆ գնդապետ է, ապրում և աշխատում է Մոսկվայում, որդին՝ Լևոնը (ծնվ. 1954 թ.) ՌԴ ՆԳՆ փոխգնդապետ է, ապրում և աշխատում է Մոսկվայում։


== Մատենագիտություն ==


=== Գրքեր ===


=== Մամուլ ===
Առասպելական Գայը։ «Գարուն», 1967, № 2, էջ 77-82։
Առաջին տեղեկությունը հերոսի մասին։ «Գարուն», 1967, № 3, էջ 13-14։ Արտյուշա Օհանջանյանի մասին։
Սուր և ջութակ։ «Գարուն», 1967, № 4, էջ 16-32, № 5, էջ 14-35։ Գրիգոր Խախանյանի մասին։ Թարգմ.՝ Գրիգոր Ֆերեշեթյան։


== Ծանոթագրություններ ==
Կորոբլևո

Կորոբլևո (ռուս.՝ Короблево), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էտեն Բարբարա

Էտեն Բարբարա (հունիսի 10, 1982(1982-06-10), Pietà, Central Region, Մալթա), մալթական ֆուտբոլիստ, հարձակվող։


== Կենսագրություն ==
Բարբարան սկսել է խաղալ երիտասարդական «Կորմի» հավաքականի կազմոմ։ 1999 թվականի հուլիսին պայմանագիր է կնքել մալթական պրեմիեր-լիգայի «Ֆլորիանա» ֆուտբոլային ակումբի հետ։ Կարիերայի սկզբում խաղացել է պաշտպանությունում։2003 թվականի հունվարին նա տեղափոխվել է «Մարսաշլոկկ» ֆուտբոլային ակումբ։ 2004 թվականի հուլիսին տեղափոխվել է «Բիրկիրկարու» ֆուտբոլային ակումբ։ 2007 թվականի ամռանը տեղափոխվել է «Սլիմու Ուոնդերերս» ֆուտբոլային ակումբ։ Ավելի ուշ նա տեղափոխվեց «Ֆերլ» ակումբի տարածաշրջանային լիգայի ակումբ։
Խաղացել է Մալթայի 17-19 պատանեկական հավաքականում, իսկ դրանից հետո երիտասարդական հավաքականում (մինչև 21)։ Մալթայի հավաքականում խաղացել է 29 խաղ և խփել է 3 գոլ։


== Ձեռքբերումներ ==
Մալթայի Գավաթի դափնեկիր (1) - 2003/04


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում(անգլ.)
Կաղապար:Игрок MLS
Դմիտրի Ախշարումով (երաժիշտ)

Դմիտրի Վլադիմիրի Ախշարումով (ռուս.՝ Дмитрий Владимирович Ахшарумов, սեպտեմբերի 8 (20), 1864, Օդեսա, Խերսոնի նահանգ, Ռուսական կայսրություն - հունվարի 3, 1938(1938-01-03), Աշխաբադ, Թուրքմենական ԽՍՀ, ԽՍՀՄ), ջութակահար, դիրիժոր, կոմպոզիտոր։


== Կենսագրություն ==
Ծնվել է ռուս բանաստեղծ Վլադիմիր Դմիտրիևիչ Ախշարումովի և Ալեքսանդրա Վասիլևնա (Չեկալովա) ընտանիքում։
Ավարտել է Պետրովսկի Պոլտավայի ռազմական գիմնազիան, իսկ 1884 թվականին Սանկտ Պետերբուրգի Նիկոլաևի հեծելազորային դպրոցը։ Դեռ դպրոցական տարիներին նա ջութակի դասարանում երաժշտություն է սովորել պրոֆեսորներ Պյոտր Կրասնոկուտսկու և Լեոպոլդ Աուերի հետ։
1884-1885 թվականներին սովորել է Սանկտ Պետերբուրգի կոնսերվատորիայում՝ Լեոպոլդ Աուերի (ջութակ) և Ալեքսանդր Ռուբեցի (երաժշտության տեսություն) մոտ, հետագայում կատարելագործել է իր վարպետությունը Վիեննայում՝ Յակոբ Դոնտի (ջութակ) և Ռոբերտ Ֆուկսի (տեսություն) մոտ։
1929–1938 թվականներին դասավանդել է Աշխաբադի երաժշտական ուսումնարանում։
1890 թվականից սկսել է համերգ տալ Վիեննայում, Մոսկվայում։ 1895 թվականին հաստատվել է Պոլտավայում, կազմակերպել սիմֆոնիկ նվագախումբ, որը 1898 թվականից քաղաքում համերգներ է տվել։ 1903 թվականին Ախշարումովի ղեկավարությամբ նվագախումբը հինգամսյա լայնածավալ համերգային շրջագայություն է կատարել ամբողջ Ռուսաստանում՝ տալով ավելի քան 50 համերգ (նվագախմբի հետ ելույթ է ունեցել թավջութակահար Միխայիլ Բուկինիկը)։ Միևնույն ժամանակ ղեկավարել է Պալտավայում Կայսերական ռուսական երաժշտական միության մասնաճյուղը (1899 թվականից), որը բացվել է նրա նախաձեռնությամբ, և նրան կից երաժշտական դասարանները (1902 թվականից, 1904 թվականին վերածվել է Պոլտավայի երաժշտական դպրոցի)։
1919 թվականից եղել է Թեոդոսիայի սիմֆոնիկ նվագախմբի դիրիժոր։ 1922 թվականից համերգներ է տվել Պետրոգրադում՝ Ռուսական երաժշտական միության շրջանակներում։ 1924 թվականի ապրիլի 9-ին Ախշարումովը դատապարտմամբ ձերբակալվեց և ազատ արձակվեց մայիսի 15-ին՝ արտաքսվելով Պետրոգրադից։ Մայիսին նա դիմել է Եկատերինա Պեշկովային՝ Լենինգրադից իր արտաքսումը չեղյալ հայտարարելու խնդրանքով՝ այս հայտարարությանը կցելով երաժշտական հաստատությունների և հայտնի կոմպոզիտորների ու նկարիչների մի շարք միջնորդություններ։
1925 թվականին Ախշարումովը հիմնադրել և ղեկավարել է Վորոնեժի պետական սիմֆոնիկ նվագախումբը։
1929 թվականից Ախշարումովը դասավանդել է Աշխաբադի երաժշտական տեխնիկումում։ 1937 թվականի աշնանը նա կրկին ձերբակալվել է և այս անգամ դատապարտվել մահապատժի՝ որպես ժողովրդի թշնամի և գնդակահարվել Աշխաբադում 1938 թվականի հունվարի 3-ին։


== Ծանոթագրություններ ==


== Գրականություն ==
Ромашкевич А. Д. Материалы к истории Петровского Полтавского кадетского корпуса с 1-го октября 1907 г. по 1-е октября 1908 г.. — Полтава, 1908. — С. 100—101.
Иван Павловский Ахшарумов, Дмитрий Владимирович // Полтавцы: Иерархи, государственные и общественные деятели и благотворители. — Полтава: Т-во Печатного Дела (тип. бывш. Дохмана), 1914. — С. 133.
Հանգիստ ու լիքը հավատով

«Հանգիստ ու լիքը հավատով», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից, որն առաջին անգամ տպագրվել է 1915 թվականին Թիֆլիսում լույս տեսած Հորիզոն օրաթերթի (№ 166) հուլիսի 26-ի համարում։ Այնուհետև, 1942 թվականին, առանց առաջին պարբերության` լույս է տեսնում «Սովետական գրականություն» ամսագրում (№ 7, էջ 90-91), հետո, առանց «Նրա միջոցով էլ» բառերով սկսվող և «Ռուսաստանից մինչև Ամերիկա» բառերով ավարտվող հատվածի` Երևանում` 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 316-317)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Կարլ Մարքսի փողոց (այլ կիրառումներ)

Կարլ Մարքսի փողոց անվանումը կարող է վերաբերել.

Կարլ Մարքսի փողոց (Եկատերինբուրգ)
Կարլ Մարքսի փողոց (Ալուշտա)
Մարքսի փողոց (Կրասնի Սուլին)
Մարքսի փողոց (Արտաշատ)
Կալիկասաս

Կալիկասաս  (իսպ.՝ Calicasas) բնակավայր և մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վեգա դե Գրանադա շրջանում։ Տարածքը կազմում է 11,25 կմ2։ Բնակչությունը՝ 555 մարդ (2010 թվականի տվյալներով)։


== Արտաքին հղումներ ==
Situación de Calicasas Archived 2007-03-11 at the Wayback Machine.
Ալագյոզ (Բալուի գավառ)

Անվան այլ կիրառումների համար տե՛ս՝ Ալագյոզ (այլ կիրառումներ)Ալագյոզ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու քաղաքից 60 կմ հյուսիս-արևելք՝ Փերի գետի ձախակողմյան վտակ Դարա Քյոփրուի ձախ ափին՝ սարալանջի վրա։ Գյուղի արևելքում կան անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իմելդա Սթոնթոն

Իմելդա Մերի Ֆիլոմենա Բերնադետ Սթոնթոն (անգլ.՝ Imelda Mary Philomena Bernadette Staunton, հունվարի 9, 1956(1956-01-09), Լոնդոն, Միացյալ Թագավորություն), թատրոնի, կինոյի և հեռուստատեսության բրիտանացի դերասանուհի։ Բրիտանական կայսրության շքանշանի սպա (2006) և հրամանատար (2016)։
Մայք Լիի «Վերա Դրեյք» ֆիլմում գլխավոր դերակատարման համար BAFTA մրցանակի դափնեկիր (2004)։ Վերա Դրեյքի դերի համար Վենետիկի և Նյու Յորքի կինոփառատոների դափնեկիր։ Նույն դերի համար առաջադրվել է Օսկար մրցանակի։


== Կենսագրություն ==


=== Մանկություն ===
Ծնվել է 1956 թվականի հունվարի 9 Լոնդոնում (ծննդ. Մաքնիկոլաս), վարսահարդարի և Ժոզեֆ Սթոնթոնի հոր, ճանապարհային աշխատող Բրիդի Սթոնթոնի ընտանիքում։
Նրա ծնողները եղել են Մայոնյան շրջանի կաթոլիկ ներգաղթյալների առաջին սերունդը։ Նրա հայրը Բելիվերիից է, իսկ մայրը՝ Բոհոլայից։


=== Կարիերա ===
Աշխատել է Լոնդոնի «Օլդվիկ» ազգային թատրոնում՝ Շեքսպիրի ընկերությունում։ Նկարահանվել է շատ ֆիլմերում, սակայն նկատելի դերեր խաղաց «Փիթերի ընկերները», «Ոչնչից շատ աղմուկ», «Սիրահարված Շեքսպիրը», «Վերա Դրեյք», «Իմ սարսափելի դայակը», «Էքստրասենս», «Դեյվիդ Կոպերֆիլդ» և այլ կինոնկարներում։
Հարի Փոթերի մասին ֆիլմում խաղաց Դոլորես Ամբրիջի դերը (Հարրի Փոթերը և Փյունիկի միաբանությունը Հարրի Փոթերը և Փյունիկի միաբանությունը և Հարրի Փոթերը և Մահվան պարգևները. Մաս 1)։


=== Անձնական կյանք ===
1980-ականներին Ազգային թատրոնի բեմում Սթոնթոնը ծանոթացավ Ջիմի Քարթերի հետ։ 1983 թվականին նրանք ամուսնացան։ Ունեն 1 դուստր՝ Բեսին (ծնվ. 1993)։ 2007 թվականին զույգը Բեսիի հետ հայտնվեցին BBC «Cranford» սերիալում.
2006 թվականին ֆիլմարտադրությունում (դրամա) մատուցած ծառայությունների համար արժանացավ Բրիտանական կայսրության շքանշանի։
2016 թվականին դարձավ Բրիտանական կայսրության շքանշանի հրամանատար (CBE):


== Ֆիլմագրություն ==


== Մրցանակներ և անվանակարգեր ==


=== Մրցանակներ ===
2004 - Վենետիկի կինոփառատոնի մրցանակ՝ «Վերա Դրեյք» ֆիլմի համար լավագույն դերասանուհի
2005 - BAFTA մրցանակ՝ «Վերա Դրեյք» ֆիլմի համար լավագույն դերասանուհի
1999 - լավագույն դերասանական կազմ՝ ԱՄՆ-կինոդերասանների գիլդիայի մրցանակ (բաժանելով Բեն Աֆլեի, Գվինետ Պելտրոուի, Քոլին Ֆյորտի և ուրիշների հետ)՝ «Սիրահարված Շեքսպիրը» ֆիլմի համար


=== Անվանակարգեր ===
2006 - «Էմմի» մրցանակ - լավագույն դերասանուհի , «Իմ ընտանիքն ու ուրիշ կենդանիները» ֆիլմի համար
2005 - «Օսկար» մրցանակ - լավագույն դերասանուհի, «Վերա Դրեյք» ֆիլմի համար
2005 - ԱՄՆ կինոդերասանների գիլդիայի մրցանակ - լավագույն դերասանուհի, «Վերա Դրեյք» ֆիլմի համար
2005 - «Ոսկե գլոբուս» մրցանակ- լավագույն դերասանուհի, «Վերա Դրեյք» ֆիլմի համար


== Ծանոթագրություններ ==


== Արտաքին հղումներ ==
Կենսագրություն Tiscali.co.ukArchived 2012-06-03 at the Wayback Machine. (անգլ.)